b"\n_START_ARTICLE_\nTasandi inversioon\n_START_PARAGRAPH_\nTasandi inversioon ehk tasandi peegeldus ringjoone suhtes on \xc3\xbcks tasandi teisendustest._NEWLINE_Erinevalt tavalistest peegeldustest on inversiooni puhul peegeldustelje asemel inversiooniringjoon. Olgu selleks ringjoon keskpunktiga koordinaatide alguspunktis O ja raadiusega r. Sellise ringjoone v\xc3\xb5rrand on x\xc2\xb2+y\xc2\xb2=r\xc2\xb2._NEWLINE_Inversiooni m\xc3\xb5iste on \xc3\xbcldistatav k\xc3\xb5rgemam\xc3\xb5\xc3\xb5tmelistesse ruumidesse.\n_START_SECTION_\nDefinitsioon\n_START_PARAGRAPH_\nTasandi teisendust, mis seab igale punktile X vastavusse punkti X' kiirel OX ja mille kohavektori pikkusel on omadus |OX|\xe2\x80\xa2|OX'|=r\xc2\xb2, nimetatakse tasandi inversiooniks ringjoone x\xc2\xb2+y\xc2\xb2=r\xc2\xb2 suhtes."